Despacito muallifi Venesuela prezidentini uning qo‘shig‘idan foydalanishda aybladi

Striming servislari tarixidagi eng ommabop qo‘shiq — Despacito muallifi musiqachi Luis Fonsi Venesuela prezidenti Nikolas Maduro ushbu qo‘shiqni o‘z saylovoldi kampaniyasi madhiyasiga aylantirganidan g‘azablandi. Fonsi siyosatchiga buning uchun ruxsat bermaganini aytdi, deb yozadi “Vesti.ru”.

Venesuela prezidenti tarafdorlari uchrashuv tashkil qilib, unda mamlakat fuqarolarini milliy ta’sis majlisiga saylovlarda qatnashishga chaqirdi. Aksiya chog‘ida so‘zlari o‘zgartirilgan Despacito qo‘shig‘i yangradi.
Dunyoga mashhur xit muallifi bunday surbetlarcha plagiatdan shunchalik g‘azablandiki, o‘z qo‘shig‘idan siyosiy maqsadlarda foydalanishga ruxsat bermadi.
Maduro vakillari hodisaga qanday munosabat bildirgani hozircha noma’lum.
Puerto-rikolik xonandalar Luis Fonsi va Deddi Yanki tomonidan kanadalik Jastin Biber bilan jo‘rlikda kuylangan qo‘shiq muqaddam internetda 4,6 milliard marta eshitilib, yangi rekord o‘rnatgan edi.